263 



Da jo ellers Reglen er, at de kulførende Dannelser dækkes 

 af Trappen , er der heller ingen Tvivl om , at de nu blottede 

 Sandhøje mellem Skansen og Isunguak ogsaa engang have været 

 dækkede deraf; Basaltgangene vidne jo om, at ogsaa her er 

 plutoniske Masser brudt frem. Det kunde derfor ved første 

 Øjekast synes mærkeligt, at Isen, der har bortført mægtige Lag 

 af den haarde Basaltdannelse, her har ladet de forholdsvis løse 

 kulførende Dannelser staa tilbage i deres omtrentlig oprindelige 

 Mægtighed ; men Grunden kan vel kun være den, at Bevægelsen 

 i Isen er hørt op, da Denudationen naaede saa vidt. 



Lavlandet omkring Mudderbugt er dækket af en leret Mo- 

 ræne, vel en Bundmoræne, hvis Overflade har et karakteristisk 

 kuperet Udseende. En Mængde store afrundede Sten stikke 

 frem af Overfladen, hvoraf de største bestaa af Grundfjeldets 

 Stenarter, medens Hovedmængden er Basalt. Kysten er sandet, og 

 en Sandrevle er opkastet paa Mudderbugts Sydside. Ved Lav- 

 vande er denne Bugt for største Delen tør; Rester af Basalt- 

 gange rage som Skær frem af dens Bund. 



Efter et Ophold af nogle Timer ved Forstanderskabshuset 

 ved Isunguak paa Grund af stiv Modvind, kom vi den 12te Juli 

 til Udstedet Ujaragsugsuk. Tav. IX viser det meste af Kysten 

 mellem Isunguak og Ujaragsugsuk og er typisk for Fjeldsidernes 

 Udseende i Vestenden af Vajgat. Fjeldet yderst til venstre er 

 Isunguak, der naar en Højde af c. 860 Meter, og det spidse 

 Fjeld i Midten er Ingisok, der er lidt højere eller c. 875 Meter. 

 Nederst paa Billedet ses en lav, c. 5 — 10 Meter høj Skrænt, der 

 bestaar af de kulførende Dannelsers Sand og Sandstenslag, der 

 stadig holdes blottede ved Bølgebevægelsen, fremkaldt enten ved 

 Efteraarsstormene eller Isfjeldenes Kalvninger. Herover følger 

 en jævn opadstigende Skraaning, der er mere eller mindre be- 

 voxet, og som paa store Strækninger bestaar af stærkt sandede 

 Morænemasser, og som er karakteristisk ved en Masse af store, 

 stærkt afrundede Sten, hvoraf de største i Begelen bestaa af 

 ældre Bjergarter, som Gnejs, Granit o. s. v. Derover kommer 



